VENDIM
[bookmark: _GoBack]Nr. 365, datë 24.4.2013

PËR DISA NDRYSHIME DHE SHTESA NË VENDIMET E KËSHILLIT TË MINISTRAVE, NR. 414, DATË 11.7.2007 “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, QË TRANSFEROHEN NË PRONËSI OSE NË PËRDORIM TË BASHKISË LEZHË TË QARKUT TË LEZHËS”, TË NDRYSHUAR, DHE NR. 515, DATË 18.7.2003 “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 3, 8 e 8/a, shkronja “b” të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Revokimin e kalimit të së drejtës së pronësisë bashkisë së Lezhës dhe heqjen nga lista e pronave të paluajtshme, bashkëlidhur vendimit nr. 414, datë 11.7.2007 të Këshillit të Ministrave, të ndryshuar, të pjesës së truallit prej 442.8 (katërqind e dyzet e dy pikë tetë) m2 të pasurisë 9/49, të ndodhur në zonën kadastrale nr. 8631, të qytetit të Lezhës, e cila përfshihet në fushën e veprimit të ligjit për kthimin dhe kompensimin e pronave.
2. Transferimin në pronësi të bashkisë së Lezhës të mjediseve të Shtëpisë së Ushtarakëve, Lezhë, prona me nr. 981, pjesa e mbetur në përgjegjësi administrimi të Ministrisë së Mbrojtjes, përjashtuar 3 (tri) mjediset, me sipërfaqe të përgjithshme 42.1 (dyzet e dy pikë një) m2 të katit të parë, sipas planimetrisë dhe formularit që i bashkëlidhen këtij vendimi, të cilat do t’i shërbejnë kësaj bashkie për kryerjen e funksioneve administrative e të shërbimeve.
3. Bashkisë së Lezhës i ndalohet t’ia ndryshojë destinacionin pronës së përcaktuar në këtë vendim, ta tjetërsojë ose t’ua japë në përdorim të tretëve.
4. Mjediset e Shtëpisë së Ushtarakëve, Lezhë, të përmendura në pikën 2 të këtij vendimi, të hiqen nga lista e inventarit të pronave të paluajtshme shtetërore, bashkëlidhur vendimit nr. 515, datë 18.7.2003 të Këshillit të Ministrave, të ndryshuar, dhe të shtohen në listën e pronave të paluajtshme, bashkëlidhur vendimit nr. 414, datë 11.7.2007 të Këshillit të Ministrave, të ndryshuar.
5. Ngarkohen Ministri i Brendshëm, Ministri i Mbrojtjes, Kryeregjistruesi i Pasurive të Paluajtshme të Republikës së Shqipërisë dhe bashkia e Lezhës për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Sali Berisha 

1. Formulari për inventarizimin e pronave të paluajtshme shtetërore 
(për inventarizimin e pronave të veçanta)

MINISTRIA E MBROJTJES 
LEZHË
	Nr. 
	A
	B
	C

	
	Zona kadastrale dhe indeksi i hartës
	Numri i pronës
	Lloji i pronës
	Emërtimi i pronës, adresa
	Sipërfaqja totale (m2)
	Nga sipërfaqja totale sa ndërtime në m2

	Funksioni për të cilin përdoret prona
	Enti me përgjegjësi administrative
	Enti përdorues statusi juridik i përdorimit
	Të dhëna të tjera, shënime të veçanta

	1
	2
	3
	4
	5
	6
	7
	8
	9
	10
	11

	1
	
	
	
	Shtëpia e Ushtarakëve Lezhë
	1730 m2
	843 m2
	Për trajnimin e ushtarakëve
	MM SHQU
Tiranë
	Shtëpia e Ushtarakëve Lezhë
	-

	
	
	
	
	Lezhë 
	887
	-
	
	
	
	

	
	
	
	
	Hotel, bar, restorant
	843
	843
	
	
	
	





PLANIMETRIA E OBJEKTIT SHTËPIA E USHTARAKËVE LEZHË

planimetria e objektit shtËpia e ushtarakËve lezhË

